**Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumus par iepirkuma “Nacionālā jauno profesionāļu meistarības konkursa komunikācijas kampaņas izstrāde un īstenošana” (identifikācijas numurs VIAA 2017/81) nolikumu, un sniedz šādas atbildes:**

*(Jautājumi citēti, tādā formā, kā tos iesūtījis pretendents)*

**Jautājums:** Tehniskās specifikācijas 28. lpp norādīts, ka *Noslēguma pasākumā pie fotosienas jānodrošina fotogrāfs.* Vai Piegādātāja uzdevums ir nodrošināt arī fotosienas dizainu un ražošanu, ņemot vērā, ka tas nav norādīts sadaļā "Reklāmas materiāli"?

**Atbilde:** Fotosienu nodrošina Pasūtītājs. Piegādātājam jānodrošina fotogrāfs.

**Jautājums:** Tehniskās specifikācijas 28. lappuses 3.punktā norādīts, ka konkurss ir atvērts apmeklētājiem 3 dienu garumā, taču Tehniskās specifikācijas 23. lappuses 6. punktā norādīts, ka tās ir 2 dienas. Vai pareizi saprotam, ka konkurss apmeklētājiem būs atvērts tikai 2 dienas - 25. un 26. aprīlī?

**Atbilde:**

Iepirkuma komisija konstatē, ka nolikuma 6.pielikumā “Tehniskā specifikācija” ir nepieciešams veikt šādus grozījumus:

1. precizēt II sadaļas “Darba uzdevums” 2.2.punkta “Speciālie pasākumi” 3.punktu (atklāta konkursa nolikuma 28.lpp), izsakot to šādā redakcijā:
2. Konkursa norises laikā 2 dienu garumā, kad norises vieta ir atvērta apmeklētājiem, ir jānodrošina apmeklētāju fotosesija ar drukātām bildēm uzreiz pēc fotografēšanās. Tā var būt fotobūda vai noformēts fotostends. Bildes noformējumā jānodrošina pasākuma vizuālā identitāte.
3. precizēt II sadaļas “Darba uzdevums” 2.4.punktā “Reklāmas risinājumi” atklāta konkursa nolikuma 31. lapas augšējā rindkopā atrunāto apakšpunktu, izsakot to šādā redakcijā:

* Nodrošināt fotogrāfa pakalpojumus visu konkursa norises laiku un citus foto pakalpojumus pirms konkursa norises nepieciešamo publicitātes un reklāmas materiālu sagatavošanai. Kā arī jānodrošina katras dienas foto atskatu sagatavošana [VIAA Flickr kontam](https://www.flickr.com/photos/73458727@N06/albums/with/72157673210046583) un sociālajiem tīkliem un to publicēšanu.

**Jautājums:** Tehniskās specifikācijas 2.4. punktā *Reklāmas risinājumi* norādīts, ka pielāgotajām video versijām sociālajiem tīkliem, kas ir 30 sekundes gari, ir jāiekļauj subtitri latviešu valodā. Vai šī norāda attiecas arī uz 3 minūšu video (promo video un atskata video)?

**Atbilde:** Nē, šī norāde uz 3 minūšu video neattiecas, subtitri jāiekļauj tikai 30 sekunžu video versijās.